април 2020 г. („втора бележка относно производствените фактори“). В последната бележка Комисията уведоми заинтересованите страни за своето заключение, че Тайланд е подходяща представителна държава в настоящия случай, в случай че прилагането на методологията по член 2, параграф 6а от основния регламент бъде потвърдено.
 3.2.4.2. Производство на продукта, предмет на разследването, в представителната държава и равнище на икономическо развитие, сходно с това на КНР.
 (110)
 В първата бележка относно производствените фактори Комисията посочи, че според наличните сведения сред държавите с равнище на икономическо развитие, което според Световната банка е сходно с това на КНР, т.е. тези класифицирани от Световната банка като държави с „по-висок от средния доход“ въз основа на брутния национален доход, продуктът, предмет на прегледа, се произвежда в Аржентина, Бразилия, Фиджи, Иран, Ямайка, Малайзия, Мавриций, Мексико, Перу, Южна Африка, Тайланд и Турция. След тази бележка не бяха получени коментари относно равнището на икономическо развитие и производството на продукта, предмет на разследването, в потенциалните представителни държави.
 3.2.4.3. Лесно достъпни данни в представителната държава
 (111)
 Комисията може да определи дружествата производители на MSG, чиито финансови данни са лесно достъпни и които следователно биха могли да се считат за подходящи за целта на член 2, параграф 6а, буква а) от основния регламент, само в две от държавите, установени от Комисията като потенциални представителни държави, т.е. Тайланд и Малайзия.
 (112)
 Както беше посочено във втората бележка относно производствените фактори обаче, в Малайзия бе определено само едно предприятие производител на MSG: Ajinomoto Malaysia Bhd, което произвежда и други хранителни продукти и добавки. В Тайланд са определени пет дружества, а именно Ajinomoto Co., (Thailand) Ltd., Thai Fermentation Industry Co Ltd. (Racha Churos), Thai Churos, Thai Foods International Co. Ltd. и KT MSG. Всички тези дружества са произвеждали MSG и други хранителни продукти или добавки. Две от тях обаче — Thai Fermentation Industry Co Ltd. (Racha Churos) и Thai Churos — изглежда произвеждат главно MSG и ограничен набор от други продукти. Въз основа на това Комисията стигна до заключението, че публично достъпните финансови данни, посочени за Тайланд, биха били представителни и точни за оценката на неизкривени и разумни ПОАР във връзка с това разследване.
 (113)
 Комисията внимателно анализира всички налични съответни данни в досието за производствените фактори в Тайланд и отбеляза следното:
 —
 Комисията анализира статистическите данни за вноса на всички производствени фактори, посочени в първата бележка относно производствените фактори, актуализирана с втората бележка относно производствените фактори, и стигна до заключението, че е налице внос на всички производствени фактори, необходими за производството на продукта, предмет на разследването през РПП.
 —
 Статистическите данни за енергийния сектор (промишлени цени на електроенергия) за РПП бяха лесно достъпни под формата на данни, предоставени от провинциалния орган по електроенергия и публикувани от Съвета за инвестиции на Тайланд (82).
 —
 Източник на данни за разходите за труд са статистическите данни на уебсайта на Международната организация на труда („МОТ“) за средните месечни заплати в производствения сектор и продължителността на седмичното работно време в Тайланд (83).
 (114)
 Съгласно член 2, параграф 6а, буква а) от основния регламент формираната нормална стойност включва неизкривени и разумни